Industrial Freedom'i sõsarlaevad Industrial Fighter, Industrial Force ja Industrial Faith saavad olema F-klassi alused, mis ehitatakse lähema kolme aasta jooksul Intermarine tellimusel. Aluste kandevõime on 14 100 dwt ja need on varustatud kahe 400-tonnise kraanaga, mis suudavad tõsta laeva pardale kuni 800 t kaaluvaid laste. Lisaks on laeva pardal  80-tonnine standardne kraana. Lastiks on enamasti sadamates kasutatavad tõste- ja transpordiseadmed ning suuremõõdulised ja raskekaalulised metallkonstruktsioonid. Reaktorite, fraktsionaatorite, krakkimistornide ning muude keemiatehaste seadmete mõõtmed ja kaalud on järjest suurenenud.